पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। आईआईटी इंदौर के पहले दीक्षांत समारोह के लिए राष्ट्रपति प्रणब मुखर्जी शनिवार को शहर में होंगे। सुबह 11.25 से 12.55 तक वह समारोह में मुख्य अतिथि के रूप में शिरकत करेंगे।
आईआईटी के पहली बैच के छात्रों को डिग्री व मेडल देंगे। इसके बाद वे दस मिनट की स्पीच देंगे। समारोह के बाद उन्होंने 13 मिनट आईआईटी के प्रतिभाशाली छात्रों से चर्चा के लिए रखे हैं। यह चर्चा समारोह स्थल पर ही होगी। चर्चा के बाद वे हेलिकॉप्टर से उज्जैन के लिए रवाना हो जाएंगे।
वहां महाकाल के दर्शन और लंच करने के बाद वापस इंदौर एयरपोर्ट आकर शाम 4.25 बजे दिल्ली के लिए प्रस्थान करेंगे। राष्ट्रपति 6 जून से तीन दिवसीय दौरे पर प्रदेश में हैं। शुक्रवार को उन्होंने नरसिंहपुर जिले के झोतेश्वर धाम क्षेत्र में शंकराचार्य नेत्रालय का लोकार्पण किया।अपने दौरे के अंतिम दिन शनिवार सुबह वे भोपाल से इंदौर आएंगे।
राष्ट्रपति प्रणब मुखर्जी ने शुक्रवार को शंकराचार्य स्वामी स्वरूपानंद सरस्वती से आशीर्वाद लिया। मौका था नरसिंहपुर के तहसील मुख्यालय गोटेगांव से 15 किमी दूर झोतेश्वर धाम क्षेत्र में शंकराचार्य नेत्रालय के लोकार्पण का।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn